Sfida e kovës me akull
Veprimi i përhapur në mediat sociale po tërheq vëmendje dhe po grumbullon fonde për të luftuar sëmundjen vdekjeprurëse neurologjike, skleroza laterale amiotrofike, ose ALS
Një veprim i përhapur në mediat sociale ka përfshirë gjithë Shtetet e Bashkuara duke tërhequr vëmendje dhe duke grumbulluar para për të luftuar sëmundjen vdekjeprurëse neurologjike, skleroza laterale amiotrofike, ose ALS. Vetëm këtu në SHBA, ka rreth 15 raste të reja me ALS të diagnostikuara çdo ditë dhe ajo është e njohur si sëmundja që i mori jetën lojtarit të famshëm amerikan të bejzbollit, Lou Gehrig, gati 80 vjet më parë. Tani, ndoshta mund të keni dëgjuar për Sfidën e kovës me akull (Ice Bucket Challenge). Praktikisht, hedh ujë me akull mbi kokë. Por më parë, sfidon të tjerë të ndjekin të njëjtin shembull. Kësaj sfide nuk i rezistoi dot as kolegu ynë në Nju Jork Julian Zyla, i cili e mori rrezikun e të ftohtit në sy pranë zyrës së Zërit të Amerikës në Manhattan, për një kauzë fisnike si ajo e luftës ndaj sëmundjes së sklerozës laterale amiotrofike. Ky veprim i përhapur po mbledh para për kërkime shkencore rreth sëmundjes së rëndë, thotë Barbara Newhouse, presidente e Shoqatës ALS (ALS Association). Me ndihmën e kësaj fushate videosh virale, shoqata ka grumbulluar miliona dollarë vetëm brenda disa javëve, që do të thotë se mund të financojë më shumë hulumtime dhe mund të ndihmojë më shumë familje të prekura nga sëmundja. Si familja Lewis. thotë Matt Lewis. Disa muaj më vonë, fushata e kovës me akull mori hov. Miqtë e tij e sfiduan, por Matt nuk ishte i sigurt nëse donte të merrte pjesë. Kështu, ai pranoi Sfidën e kovës me akull, dhe menjëherë, katër orë pasi e publikoi, videoja e Matt Lewis kishte mbledhur më shumë se dy mijë dollarë. Barbara Newhouse thotë se mediat sociale kanë ndryshuar mënyrën se si shoqatat jo-fitimprurëse kryejnë aktivitetin e tyre. thotë zonja Newhouse. Nikki Usher, ndihmës profesore në Universitetin George Washington, është dakord: Zonja Newhouse thotë se sfida tani është të shpërndajë siç duhet miliona dollarët e grumbulluar deri tani. Një problem aspak i keq për një organizatë jo-fitimprurëse. Dhe kjo i jep shpresë njerëzve si Matt Lewis: Videot janë kudo duke përfshirë njerëz të famshëm që i bëjnë thirrje të gjithëve, nga miqtë e tyre deri tek presidenti Barack Obama. Ndërsa disa video janë dështime të plota, për shumicën, kjo është një mënyrë argëtuese për të rritur ndërgjegjësimin në lidhje me një sëmundje. Por për disa njerëz, kjo do të thotë se ka shpresë për të ardhmen dhe për një kurë. Shoqata ALS thotë se deri tani ka mbledhur pothuajse 23 milionë dollarë.